Lav et referat af nedenstående tekst:

Tekst:
Efter at have fået stor kritik i en rapport fra Styrelsen for Patientsikkerhed har Falck nu rette op på de påtaler, de har fået på deres lægeklinikker i Frøstrup og Hurup i Thy. - Det rammer os selvfølgelig hårdt med sådan en rapport, siger Thomas Helt, der er seniorvicepræsident i Falck Healthcare. Han fortæller, at man skal kunne stole på at Falck kan levere varen, når det gælder noget så vigtigt som folks sundhed. I rapporten fra januar 2017 hed det blandt andet, at der i Hurup og Frøstrup var ”problemer med betydning for patientsikkerheden” – i Hurup ”væsentlige problemer”. Siden har Falck Healthcare skredet til handling. - Vi har strammet op på en række punkter og foretaget et benhårdt kvalitetsarbejde, fortæller seniorvicepræsident i Falck Healthcare, Thomas Helt. - Vi har revurderet arbejdsgange, og så er der blevet skiftet ud i personalet, siger Thomas Helt. Han fortæller, at Styrelsen for Patientsikkerhed var ude for at inspicere de to lægeklinikker igen for en måned siden. - Denne gang var der ingen anmærkninger, så nu har vi, det der svarer til en glad smiley, fortæller seniorvicepræsidenten i Falck Healthcare. Dermed skulle det være slut med fx mangelfulde journaler, recepter på stærk medicin udskrevet over telefon og ADHD-medicin til et ungt menneske, der burde være udredt af en speciallæge. Det var nogle af de ting, der skulle rettes op på.

Referat:
Falck har nu strammet op og bragt forholdene i orden i lægehuse i Hurup og Frøstrup.